Nimelt: matši käik oli selline, et Edvin nagu talle kombeks alustas pisut aeglaselt ja esimeses raundis suutis vastane lüüa tugevalt ning Edvinile  loeti isegi sekundeid (tai poksis 8-count, ehk olukorras, kus kohtunik hindab, et võitleja ei suuda end kaitsta katkestatakse korraks matš, loetakse 8 sekundit, hinnatakse, kas saab jätkata ning kui saab, siis punktikohtunikele on see väga selge signaal sellest, et üks võitleja domineerib). Teine raund oli väga võrdne, Edvin näitas väga häid lähivõitlusoskuseid (mille üle mul väga hea meel:), aga Kirill pani kõvasti vastu ja seda raundi väga raske hinnata. Kolmandas raundis käis Edvin vastasele väga korralikult  peale ja võitis tugevate distantsilt rünnakute ja hea lähivõitlusega kindlasti raundi.Kolm raundi, matš läbi, Kirillil tõmmatakse juba kindad käest.